Diari Oficial de la Generalitat Valenciana


Sumari del DOGV 7038, del 04-06-2013 (2013/5408)

RESOLUCIÓ de 6 de maig de 2013, de la consellera de Benestar Social, per la qual es dóna publicitat als crèdits que han de finançar les ajudes convocades per mitjà de l'Orde 17/2012, de 28 de desembre, de la Conselleria de Benestar Social, per la qual es regulen i es convoquen ajudes dirigides als programes d'assistència i promoció de beneficis destinats a les famílies nombroses per a l'exercici corresponent a l'any 2013 (línia T7108).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7038

Data del DOGV
:   04-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5408


Data del document
:   06-05-2013

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 de maig de 2013, de la consellera de Benestar Social, per la qual es dóna publicitat als crèdits que han de finançar les ajudes convocades per mitjà de l'Orde 17/2012, de 28 de desembre, de la Conselleria de Benestar Social, per la qual es regulen i es convoquen ajudes dirigides als programes d'assistència i promoció de beneficis destinats a les famílies nombroses per a l'exercici corresponent a l'any 2013 (línia T7108). [2013/5408]  
L'Orde 17/2012, de 28 de desembre, de la Conselleria de Benestar Social, per la qual es regulen i es convoquen ajudes dirigides als programes d'assistència i promoció de beneficis destinats a les famílies nombroses per a l'exercici corresponent a l'any 2013 (DOCV 6952, 28.01.2013), va ser tramitada d'acord amb les disposicions de l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto. El finançament de les ajudes quedava condicionat a l'aprovació dels crèdits corresponents.  
Aprovada i publicada la Llei 11/2012, de 27 de desembre, de Pressupostos de la Generalitat per a l'exercici 2013 (DOCV 6933, 31.12.2012), en aplicació del que establix l'article 3 de l'orde d'ajudes esmentada, i de conformitat amb el que es preceptua en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, és procedent donar publicitat als crèdits i a la línia de subvenció destinada al finançament de les ajudes regulades i convocades per l'Orde 17/2012 mencionada.  
En virtut del que s'ha exposat i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 193/2012, de 24 de desembre, del Consell de la Generalitat, pel qual s'aprova el Reglament orgànic i funcional de la Conselleria de Benestar Social, resolc:  
  
  
Primer  
Donar publicitat al crèdit pressupostari i a la línia de subvenció que es detalla a continuació, destinat a finançar les ajudes regulades i convocades per l'Orde 17/2012, de 28 de desembre, de la Conselleria de Benestar Social, per la qual es regulen i es convoquen ajudes dirigides als programes d'assistència i promoció de beneficis destinats a les famílies nombroses per a l'exercici corresponent a l'any 2013 (DOCV 6952, 28.01.2013), a càrrec del programa pressupostari 323.10, Promoció de les Famílies i les dones:  
  
Denominació: Programes i Beneficis Famílies Nombroses.  
Línia de subvenció: T7108.  
Consignació pressupostària: 60.130,00 euros.  
Procedència i quantia dels fons: propis.  
  
Segon  
El règim de lliuraments serà l'establit en l'article 35 de la Llei 11/2012, de 27 de desembre, de Pressupostos de la Generalitat per a l'exercici 2013 (DOCV 6933, 31.12.2012), de la manera següent: el 60 per cent de l'import de la subvenció es lliurarà immediatament després que siga concedida; el 40 per cent restant es lliurarà després de l'aportació i la comprovació de la documentació justificativa de l'aplicació efectiva i correcta de l'import inicialment anticipat.  
Així mateix, de conformitat amb les disposicions de la base vintena, punt primer, del títol V de l'annex I de l'Orde 17/2012, de 28 de desembre, de la Conselleria de Benestar Social, per la qual es regulen i es convoquen ajudes dirigides als programes d'assistència i promoció de beneficis destinats a les famílies nombroses per a l'exercici corresponent a l'any 2013 (DOCV 6952, 28.01.2013), la subvenció concedida a les activitats que es despleguen en el període comprés entre l'1 de gener i el 30 de setembre de 2013 hauran de justificar-se, com a màxim, el 31 d'octubre de 2013. Les activitats la realització de les quals estiga prevista per al període comprés entre l'1 d'octubre i el 31 de desembre de 2013 podran justificar-se fins al 31 de gener de 2014.  
  
Tercer  
Els crèdits publicats tenen el caràcter de màxims, i no podran concedir-se subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es veuen modificats estos crèdits, la seua modificació haurà de ser publicada per mitjà d'una resolució en el Diari Oficial de la Comunitat Valenciana.  
  
València, 6 de maig de 2013.- La consellera de Benestar Social: Asunción Sánchez Zaplana.